ज्ञान और वैराग्य से भी बड़ी है भक्ति
डीग | ऐतिहासिकलक्ष्मण मंदिर में बाबा शिवराम दास के सानिध्य में चल रही श्रीमदभागवत कथा में प्रवचन देते हुए कथावाचक मुरारी लाल पाराशर ने बताया कि भक्ति की महिमा बडी अपार है, भक्ति भगवान और गुरू की वंदना करने से समस्त पाप नष्ट हो जाते हैं। भक्ति भगवान के चरणों में होनी चाहिए। भगवान के चरणों में भक्ति होने से मनुष्य का जीवन उद्धार हो जाता है।
उन्होंने कहा कि ब्रज में भक्ति और प्रेम का विशेष महत्व है। ज्ञान और वैराग्य से भी बड़ी है भक्ति। भक्ति का समावेश आनंद श्रीमदभागवत में ही है। कथा वाचक ने कहा कि भगवान की कथा श्रवण करने से व्यक्ति का आचरण सुंदर होता है। संतों के संग होने से व्यक्ति को जीवन में कोई कठिनाई नहीं आती है। संतों का संग करके व्यक्ति पुण्य प्राप्त कर लेता है और भगवान के चरणों में अनुराग बढाता है।
इस अवसर पर दाऊदयाल नसवारिया, सतीश सर्राफ, वैद्य नंदकिशोर गंधी, काव्य पाराशर, तन्नू, रमेश यादव, प्रहलाद मित्तल, लक्ष्मण दास, विशंभर दयाल आदि मौजूद थे।
डीग. प्रवचन करते हुए कथावाचक पं. मुरारी लाल।
hin_Deva hin_Deva hin_Deva hin_Deva awa_Deva